MLDataScientist/Wikipedia-uzbek-2024-05-01 huggingface dataset:
Amatory

[AMATORY] — Rossiya alternativ sahnasining eng taniqli guruhlaridan biri. 2001-yili Sankt Peterburgda tashkil topgan. "Russian Alternative Music Prize" mukofotining bir necha bor sohibi.

Tarkib

Hozirgi tarkib 
 [DENVER] — bas-gitara, vokal
 [ALEX] — gitara
 [STEWART] — barabanlar
 [IGOR] — vokal

Sobiq ishtirokchilar 
 [PJ] — vokal, gitara ("Хлеб" albomining yozuvidan oldin armiyaga chaqirilgan)
 [LEXUS] — vokal ("Вечно прячется судьба" albomining yozuvidan soʻng guruhni tark etdi)
 [GANG] (Sergey Osechkin) — gitara (vafot etgan: jigar oʻsmasi, 08.08.1983 — 15.03.2007)

Diskografiya

Studiyaviy albomlar 
 2002 — "Хлеб" (Non)
 2003 — "Вечно прячется судьба" (Taqdir har doim qochadi)
 2004 — "Неизбежность" (Qochib bo'lmaydi)
 2006 — "Книга мёртвых" (O'liklar kitobi)
 2008 — "VII"
 2010 — "Инстинкт Обречённых"
 2015 — "6"
 2019 — "DOOM"

Kaverlar 
 2006 — "Discovery"
 2007 — "Крылья (Catharsis)"

Singllar 
 2003 — "Осколки" [Limited edition] (Siniqlar)
 2004 — "Две жизни" (Ikki hayot)
 2005 — "Чёрно-белые дни" (Oq-qora kunlar)
 2006 — "Преступление против времени" (Vaqtga qarshi jinoyat)
 2007 — "Слишком поздно" (Juda kech)
 2008 — "Вы Все Лишены Своей Жизни"
 2008 — "Дыши Со Мной"
 2009 — "Багровый Рассвет"
 2010 — "Сквозь Закрытые Веки"
 2011 — "Осколки 2.011"
 2012 — "Три Полоски"
 2012 — "Верь Мне"
 2012 — "Момент Истины"
 2015 — "Остановить Время"
 2018 — "Original Go Getter/Original Go Getter"
 2019 — "Космо-камикадзе"
 2019 — "Нож"
 2020 — "Родина"
 2020 — "I Sing You Pay"

DVD 
 2005 — "P.S."
 2007 — "Home Video Evol.1"
 2008 — "Live Evil"
 2012 — "The X-Files: Live In Saint-P & On The Road 2011–2012"

Havolalar 
 Amatory'ning rasmiy sayti 
 MySpace.com saytida guruhning sahifasi 

Rus musiqiy quruhlari
The Beatles

"BITLZ" (ing. "The Beatles") — ingliz vokalcholgʻu ansambli. Rok musiqasi asoschilaridan. 1950-yillar oxirida Liverpulda kvartet tarzida tashkil etilgan. Asarlarni asosan P. MakKartni bilan J. Lennon ijod qilgan. "B." dastlab oʻyinbop (sheyk, tvist kabi roknroll usullariga asoslangan) qoʻshiqlarni ijro etgan. Keyinchalik, kelt folklori, ingliz balladasi uslublari hamda zamonaviy ritmlardan ijodiy foydalanib, oʻziga xos uslub yaratgan. 1966-yilgacha jahon boʻylab katta sahnalarda (hatto stadionlarda ham) konsertlar bergan. 1967-yildan boshlab asosan ovoz yozish studiyalarida ishlab, 10 dan oshiq gramplastinka chiqargan, 3 filmga musiqa yozgan. 1970-yilda tarqalib ketgan. "B." guruhi rokmusiqasi rivojiga muhim hissa qoʻshib, uni oʻyinkulgi, maishat doirasidan sanʼat darajasiga koʻtargan.

The Beatles yoki Beatles (talaffuzi: Bitlz) Liverpullik ingliz musiqiy guruhi boʻlgan. The Beatles ommaviy madaniyat tarixidagi eng omadli guruh deb hisoblanadi.

The Beatles AQShda eng koʻp sotiladigan albomlar chiqargan. Buyuk Britaniyada The Beatles'ning 40 dan ortiq turli singllari va albomlari chartlarda birinchi oʻrinlarga chiqqan. EMI leybl kompaniyasiga koʻra, 1985 yilgacha dunyoda The Beatles'ning bir milliarddan ortiq disk va kassetalari sotilgan. 2004 yili Rolling Stone jurnali The Beatles'ni 100 nafar Eng Buyuk Artistlar roʻyxatida birinchi pogʻonaga loyiq koʻrdi. Ularning musiqiy faoliyati XX asr madaniyatini shakllantirdi.

Diskografiya 
Guruhning Buyuk Britaniyada chiqarilgan asosiy studiyaviy albomlari

Ilovalar

Havolalar 
 The Beatles rasmiy sayti

Manbalar 

Ingliz musiqiy guruhlari
Musiqa
Brit mukofoti sovrindorlari
Qoʻshiqlari Billboard Hot 100 xit-paradida eng yuqori pogʻonaga koʻtarilgan ijrochilar
Postpank

Post-Punk — Rok musiqasining 1970-yillarda Buyuk Britaniyada chiqgan bir janri hisoblanadi.

Ba'zi mashhur Post-Punk guruhlar 
 A Certain Ratio
 Au Pairs
 Bauhaus
 Birthday Party
 Comsat Angels
 Depeche mode
 Echo & The Bunnymen
 Essential Logic
 Gang of Four
 Happy Mondays
 Joy Division
 Killing Joke
 Lords of the New Church
 Mission Of Burma
 Orange Juice
 Pere Ubu
 Psychedelic Furs
 Public Image Ltd
 Rema-Rema
 Siouxsie & the Banshees
 Sonic Youth
 The Chameleons
 The Cure
 The Fall
 The Jesus and Mary Chain
 The Pop Group
 The Raincoats
 The The
 Wire
 Wolfgang Press
 Young Marble Giants

Musiqa
Robert Smith

Robert James Smith (Robert James Smith, 21 aprel 1959-yilda tug'ilgan) — mashhur postpank guruhi The Curening vokalisti, gitaristi va yagona o'zgarmagan a'zosi. Smith 6 va 12 torli gitarada, 4 va 6 torli bassda, kontrabasda, klavishlik asboblarda va skripkada o'ynaydi. Smithning qo'shiq yozish odati o'ziga hos tematikaga asoslangan va gothic rock ga katta ta'sir ko'rsatgan. New Wave janridagi boshlang'ich ijodlarini hisobga omagan qo'shiqlarining ko'pchiligi ma'yus tusga ega.

Musiqa
Gothic rock
Post-Punk
Yashayotgan insonlar
Gotik-rok

Gothic rock — musiqiy tarz. Post-Punkdan kelib chiqgan boʻlib, undan farqli oʻlaroq musiqadan koʻra tashqi koʻrinishga koʻproq eʼtibor beriladi.

Mashhur gothik rock guruhlari 
 Bauhaus
 The Cure
 Fields of the Nephilim
 Lacrimosa
 London After Midnight
 The Mission
 Nosferatu
 Siouxsie and the Banshees
 Sisters of Mercy
 Rosetta Stone
 Two Witches

Musiqa
Gothic rock
Led Zeppelin

Led Zeppelin 1968 yilda sentabrida tashkil topgan britan rock guruhidir. Ogʻir musiqa ijro etganliklari uchun Led Zeppelin  ilk heavy metal guruhlardan hisoblanadi. Bundan tashqari Led Zeppelin aʼzolari blues, folk, rockabilly, reggae, soul, funk, jazz, klassika, seltik, hind, arab, pop, lotin hamda country janrlarida kuylashgan.

Diskografiya 
 Led Zeppelin (1969)
 Led Zeppelin II (1969)
 Led Zeppelin III (1970)
 Led Zeppelin IV (1971)
 Houses of the Holy (1973)
 Physical Graffiti (1975)
 Presence (1976)
 In Through the Out Door (1979)
 Coda (1982)

Ilovalar 

 Ultimate discography

Heavy metal guruhlar
Ingliz musiqiy guruhlari
Blues rock guruhlar
Hard rock guruhlar
Grammy mukofoti sovrindorlari
Bălţi

Bălţi (talaffuzi: Belts') Moldova shimolidagi shahardir. U poytaxt Kishinevdan 135 km shimolroqda, Răut daryosi boʻyida joylashgan. Aholisi - 127,600 kishi (2004).

Moldaviyadagi shahar (1818-yildan). Reut daryosi (Dnestr irmogʻi) boʻyida. Bels tuguni. Aholisi 165 ming kishi (1999). Oziq-ovqat (yogʻ, goʻsht kombinatlari, vinokonyak zavodi va hokazo), mashinasozlik, asbobsozlik (qishloq xoʻjaligi mashinasozligi, elektrotexnika zavodlari), qurilish materiallari korxonalari, tikuvchilik, mebel fabriklari, yogʻochsozlik kombinati, TETS, pedagogika instituti, tibbiyot bil im yurti, politexnikum, drama teatri, tarixoʻlkashunoslik muzeyi, suratlar galereyasi bor. B. 15-asrda bunyod etilgan.

Manbalar 

Moldova
Rok-guruh

Rok-guruh rok musiqa janrida ijro etuvchi musiqiy ansambldir. Gʻarbda ishlatiluvchi rock band atamasi 1960-larda The Band guruhi tomonidan ommaviylashtirildi. Ungacha pop group atamasi qoʻllanilar edi.

Musiqiy asboblar
Rok-guruhlar uchun tipik asboblar elektrogitara, bass gitara hamda dovullardir. Bularga qoʻshimcha sifatida koʻpincha sintezator ham ishlatiladi. Baʼzi guruhlar boshqa asboblarni, jumladan, organ, fleyta, nay, skripka va hk. qoʻllashadi.

Tarkib
Rok-guruhlar odatda kvartet oʻlaroq ijro qilishadi (vokalchi, ikki gitarachi va barabanchi). Biroq trio guruhlar ham bor, bunda vokalchi biror asbobni oʻzi chaladi (masalan, Nirvana, ZZ Top, Blink-182). Lekin tarkib standart qilib belgilanmagan, ishtirokchilar soni bundan-da koʻp boʻla oladi (masalan, Linkin Park).

Rok-musiqa
Musiqa
Melodic death metal

Melodic death metal (melodik det metal) - death metalning oltjanri hisoblanib, melodikligi bilan ajralib uradi. Power metal va Speed metalga juda yaqin.

Ba'zi mashhur death metal guruhlari 
 Aborted 
 All That Remains
 At The Gates
 Amon Amarth
 Arch Enemy
 Callenish Circle
 Carcass 
 Children of Bodom
 Dark Lunacy
 Dark Tranquillity
 Dimension Zero
 Dissection 
 Eternal Tears of Sorrow
 Eucharist
 Fear My Thoughts 
 Fragments of Unbecoming
 Heaven Shall Burn
 Hypocrisy 
 In Flames
 Insomnium
 Into Eternity
 Kalmah
 Mors Principium Est
 Neaera
 Neuraxis
 Nightrage
 Omnium Gatherum 
 Quo Vadis
 Scar Symmetry
 Scartown
 Sentenced 
 Sonic Syndicate
 Soul Embraced
 Soulscar
 The Black Dahlia Murder
 The Crown
 The Haunted
 Wintersun

Heavy metal
Death metal
Musiqiy janrlar
Homer

Homer (qadimgi yunoncha: Ὅμηρος, Hómēros) yunon shoiri, „Iloada“ va „Odisseya“ asarlari muallifidir. Uning hayoti haqida aniq maʼlumotlar yoʻq. Turli davrlarda yaratilgan tadqiqotlarda uning yashab oʻtgan davrini mil. av. XII asr bilan VII asr ora-ligʻida deb koʻrsatiladi. Homerning soʻqir boʻlgani, oʻz asarlarini baxshilar kabi ogʻzaki aytgani maʼlum. Ularni kim, qachon yozib olgani aniq emas. Homerga nisbat berilgan asarlar koʻp, ammo gomershunoslar kup tortishuvlardan keyin faqat 2 asarni — „Iliada“ va „Odisseya“ Homerniki deb tan olishgan. Ularning ikkovi ham qahramonlik eposi boʻlib, yunon mifologiyasi asosida yaratilgan. Shu bilan birga, ularda faqat sheʼrlar, afsonalar va rivoyatlargina emas, real tarixiy vokealar ham aks etgan. Jumladan, „Iliada“ dostonida tasvirlangan Troya koʻp zamonlar afsonaviy shahar hisoblanib kelingan, ammo buyuk arxeolog Shpilman koʻp yillik izlanishlardan soʻng uni topdi va bu shahar tarixda mavjud boʻlganini isbot qildi. Homer asarlaridan namunalar oʻzbek tiliga tarjima qilingan (Mirtemir, Qodir Mirmuhamedov va boshqalar).

Manbalar 

Shoirlar
Pablo Picasso

Pablo Ruiz Pikasso   (1881-yil 25-oktyabr – 1973-yil 8-aprel) – ispan rassomi haykaltarosh, bosmachi, kulolchi va teatr dizayneri, umrining ko'p qismini Fransiyada o'tkazgan.XX asrning eng nufuzli rassomlaridan biri sifatida kubizm harakatining asoschilaridan biri,  haykaltaroshlik, kollaj sa'nati va turli xil uslublari bilan mashhur va mana shu sohalar rivojlanishi va tadqiq qilishinishiga o'z hissasini qo'shgan. Uning eng mashhur asarlari proto-kubist Les Demoiselle d'Avignon (1907) va urushga qarshi " Gernika " (1937) kartinasi Ispaniya fuqarolar urushi davrida Germaniya va Italiya havo kuchlari tomonidan Gernikani bombardimon qilishning dramatik tasviridir .

Pikasso o'zining dastlabki ijod yillarida ajoyib badiiy iste'dodini namoyon etdi, bolalik va o'smirlik davrida tabiiy uslubda rasm chizdi. XX asrning birinchi o'n yilligida uning uslubi turli nazariyalar, texnikalar va g'oyalar bilan tajriba o'tkazganligi sababli o'zgardi. 1906-yildan keyin biroz kattaroq rassom Anri Matissning fauvistik Pikassoni ko'proq radikal uslublarni o'rganishga undadi, bu ikki rassom o'rtasida samarali raqobatni boshladi, keyinchalik ular tanqidchilar tomonidan zamonaviy san'atning yetakchilari sifatida birlashtirildi.

1973-yilda vafot etganlar
1881-yilda tugʻilganlar
Kelvin (oʻlchov birligi)

Kelvin (belgilanishi: K) — Xalqaro birliklar tizimi SIda termodinamik tempaturalar birligi, 1848-yili kiritilgan. U. Tomson (Lord Kelvin) sharafiga qoʻyilgan. Suvning uchlama nuqtasi (suyuq, gaz, muz) termodinamik tempaturasining 1/273,16 qismiga teng . K bilan belgilanadi. 1968 yilgacha Kelvin gradusi (°K) deb yuritilgan. K Xalkaro amaliy temperatura shkalasi birligi sifatida qoʻllaniladi. 

1968-yilgacha kelvin rasman Kelvin gradusi deb nomlanardi. 

1°C=274.15°K
1°K=-272.15°C

Haroratni oʻlchash birliklari
SI asosiy birliklar

Manbalar
Vincent van Gogh

Vincent Willem van Gogh (talaffuzi Vinsent Villem van Gog, MFA [vɪnˈsɛnt vɑn’xɔx]), 30 mart 1853, Grot-Zyundert, Breda yaqinida, Niderlandlar — 29 iyul 1890) — dunyo miqyosida mashhur niderlandlik va fransiyalik musavvir-postimpressionchi.

VAN GOG (van Gogh) Vinsent (1853.30.3, Grot-Zyundert, Gollandiya — 1890.29.7, Over-syur-Uaz. Fransiya) — golland rassomi, postimpressionizmning yetakchi namoyandasi. Bryussel (1880-81) va Antverpen (1885-86)dagi BAda, Parijdagi xususiy studiyada (1886—88) oʻqigan. V. G. ijodi Yevropa madaniyatidagi murakkab burilish davrini oʻzida aks ettirdi. 1880-yillarning 1-yarmida qoramtir, xira ranglarda mehnat axli (xususan shaxtyorlar, dehqonlar, hunarmandlar) ga hamdardlik bilan yoʻgʻrilgan asarlar yaratdi ("Dehqon ayol", "Kartoshka xoʻrandalari", 1885 va boshqalar). Tanqidiy realizm anʼanalarini rivojlantirib, asarlarini obrazlarning taʼsirchan ruhiy kuchi, odamlarning dardi va tushkunligini chuqur his etish bilan boyitdi. 1886—88 yillarda impressionizm va yapon gravyurasi, P. Gogen asarlarini oʻrganadi. Shu davrda dadil erkin kompozitsiya yechimiga qurilgan hayotga muhabbat bilan toʻliq portret va manzaralar yaratdi ("Tungi qahvaxona", 1888; "Overda yomgirdan keyingi manzara", 1890 va boshqalar).

Avtoportretlar

Kungaboqarlar

Irislar

Peyzaj

Adabiyotlar 
 OʻzME. Birinchi jild. Toshkent, 2000-yil

Havolalar 
 Vinsent van Gog. Kartinalar va biografiya 
 Vinsent van Gog kartinalari galereyasi 
 Vinsent van Gog biografiyasi va ishlari 
 Vinsent van Gog biografiyasi va ishlari 
 Metropolitan Museum of Art. New York  
 Art Gallery — Vincent van Gogh
 Vinsent van Gog kartinalari galereyasi  
 Van Gogh Museum, Amsterdam 
 The Complete Works of Vincent van Gogh  
 Vincent Van Gogh's Zoomable Paintings 
 Vincent Van Gogh's Paintings 
 Vincent van Gogh at Famous Artists Gallery 

Rassomlar
Francisco Goya

Francisco José de Goya y Lucientes (; 30-mart 1746, Fuendetodos, Saragosa yaqinida — 16-aprel 1828, Bordo) — ispan rassomi. Madrid Badiiyot akadimyasi aʼzosi (1780). 1786-yildan saroy rassomi, 1799-yildan qirolning bosh rassomi. Saragosada (X. Lusanimartinesdan) va Italiyada (1769—71) taʼlim olgan. G.ning erksevar sanʼati oʻzining dadilligi, joʻshqin ehtirosi, ijtimoiy yoʻnalishi bilan ajralib turadi. 1773-yildan Madridda yashagan. F. Baye ustaxonasida ishlagan, qirol shpaler manufakturasi uchun 60 dan ortiq namoyon (kartina)lar yaratgan. 1780-yillar boshidan portretchi sifatida shuhrat qozonadi, asarlarida hashamatlilik oʻrnini asta-sekin sirlilik, dilkashlik, yengil kinoya egallaydi ("Markiza Solan portreti", 1792; "Gersogina Alba portreti", 1795; "Qirol Karl IV oilasi", 1800 va boshqalar); devoriy rasmlarida diniy mavzularni hayotiy koʻrinishlar tarzida ifodalaydi (San Antonio de la Florida cherkovi kapellasi, 1798, Madridda; Karning uyi, 1820—23 va boshqalar). Grafika asarlarida G.ning ulkan isteʼdodi namoyon boʻldi ("Kaprichos" turkumi, 80 varakda rassomning izohli matni bilan, 1797—98; "Urush ofatlari" turkumi, 22 varaqda, 1810—20 va boshqalar), yirik kartinalari ("1808-yil 2 dan 3 mayga oʻtar kechasi qoʻzgʻolonchilarni otib oʻldirish"; "Madriddagi 1808-yil 2 may qoʻzgʻoloni", ikkalasi ham taxminan 1814 va boshqalar)da davrining eng muhim voqealarini yorqin aks ettiradi. G. ijodi umumevropa badiiy madaniyatiga kuchli taʼsir koʻrsatgan, bu taʼsir 20-asrgacha sezilib turadi.

Adabiyotlar 
 Cardera, Valentin. Biografia de D.Francisco Goya, pintor. El Artista, 2 1835
 El Libro de Los. CAPRICHOS. Francisco de Goya. Мадрид. 1999. 
 Mayer A., Francisco de Goya, Munch., 1923;
 Klingender F. D., Goya in the democratic tradition, L., 1948, 2 ed., N. Y., 1968;
 Sanchez Canton F. J., Vida у obras de Goya, Madrid, 1951;
 Holland V., Goya. A pictorial biography, L., 1961;
 Harris Т., Goya. Engravings and litographs, v. 1-2, Oxf., 1964:
 Wyndham Lewis D. B., The world of Goya. L., 1968:
 Gudiol J., Goya, L. — N. Y., 1969;
 Goya. Konigliche Gemaldegalerie «Mauritshuis». Katalog, Haag, 1970.
 Прокофьев В. Н. «Королевские портреты» Гойи 1799–1801 гг. // Античность. Средние века. Новое время. Проблемы искусства. М., 1977.
 Прокофьев В. Н. Великий художник XIX века. К 150-летию со дня смерти Гойи // «Искусство», 1978, № 9.
 Прокофьев В. Н. «Махи» Гойи или «Венера-цыганка» // Искусство Западной Европы и Византии. М., 1978.
 Прокофьев В. Н. Гойя. Росписи церкви Сан Антонио де ла Флорида // Панорама искусств `78. М., 1979.
 Фейхтвангер Л., Гойя.

Havolalar 
 Fransisko de Goya. Kartinalar va biografiya 
 Francisco de Goya - Zoomable Paintings 
 Francisco de Goya's Paintings

Manbalar 

Rassomlar
Rassom

Rassom (arab.) — tasviriy sanʼat sohasidagi ijodkor. Qogʻoz, karton, mato va boshqa materiallarga, shuningdek, binolarning devor va shiftlariga turli usullarni qoʻllagan holda badiiy asar yaratuvchi sanʼatkor. R. inson faoliyati, hayoti uchun zarur boʻlgan narsalarning
shaklini, hajmini yaratishga, ularni did bilan bezatishga ham hissa qoʻshadi.

Yana qarang 
 Rassomlik sanʼati
Venera

Venera:

 Venera (maʼbuda) — Venera— Qad. Rimda bahor maʼbudasi va bogʻdorchilik hamda poliz-sabzavotchilik homiysi.
 Venera (sayyora) — Quyosh tizimining Quyoshdan uzoqligi boʻyicha ikkinchi sayyora.
 Venera (apparat) — Venera sayyorasini va kosmik fazoni oʻrganish uchun moʻljallangan sayyoralararo kosmik apparatlarning umumiy nomi; ularni uchirish dasturi.
Gianni Versace

Gianni Versace (2-dekabr, 1946-yil — 15-iyun, 1997-yil) — liboslar va teatr liboslari boʻyicha yetuk italyan dizayneri. U XX asr oxirlaridagi eng isteʼdodli dizaynerlardan biri hisoblanadi.

Gianni mashhur Versace moda yorligʻining asoschisidir. Birinchi butik 1978-yilda Milanda, Via della Spiga da ochilgan va tezda mashhur boʻlib ketgan. Bugungi kunda Versace dunyoning xalqaro yetakchi Modalar uylaridan biridir.

Biografiya

Dastlabki yillar 

Gianni Versace Italiyaning Reggio di Calabria shahrida tugʻilgan va akasi Santo, singlisi Donatella, otasi va tikuvchi onasi — Francesca bilan oʻsib-ulgʻaygan. Uning opasi Tina 12 yoshida kassalikning notoʻgʻri davolanishi natijasida vafot etgan.

Gianni yoshligidan onasiga koʻylaklar tikishda kerakli qimmatbaho toshlarni topishda yordam bera boshlaydi. 25 yoshida Milanga modalar dizayneri boʻlib ishlash uchun yoʻl oladi.

Shahsiy hayoti 
Gianni Versace 1982-yilda model Antonio D'Amico ni uchratadi. Juftlik oʻrtasida 11 yil davom etgan aloqalar tuziladi va bu Versacening bevaqt oʻlimiga qadar davom etadi. Bu vaqt oraligʻida Antonio Versace kompaniyasining sport yoʻnalishi boʻyicha dizayner boʻlib ishladi.

Versace hamkorini hayoti davomida oyiga 50 million lira ($26 000 atrofida) nafaqa bilan taʼminlagan va unga oʻzining Italiya va Qo'shma Shtatlar dagi uyida yashash huquqini berdi. Hozirda D’Amico oʻzining shahsiy companiyasini boshqarmoqda.

Vafoti 
1997 -yil, yoz faslining iyul tongida, Ocean Drive dan qaytayotgan Versace Miami Beach, Florida dagi uyi oldida otib ketilgan. U qotillikdan soʻng oʻz joniga qasd qilgan Andrew Cunanan tomonidan oʻldirilgan. Politsiyachilarning aytishicha, Andrew Cunanan oʻz joniga qasd qilishda aynan Versacening otib oʻldirgan quroldan foydalangan.

Versace Italiyaga, Lake Comoga dafn etilgan.

1997 yil, sentyabrda Versacening akasi Santo Versace Jorge Saud bilan birgalikda Versace holdingni yangi boshqaruvchilari etib eʼlon qilindi. Giannining singlisi Donatella Versace loyihaning boshi hisoblanar edi. Elton John oʻzining 1997-yildagi The Big Picture albomini Versacega bagʻishladi.

Mukofotlari 

 Versace 1993-yil 1-fevralda American Fashion Oscar mukofoti bilan taqdirlandi.
 Italiya Respublikasi prezidenti Francesco Cossiga 1986-yil 24-yanvarda unga „Commendatore della Repubblica Italiana“ badiiy bezagini topshiradi.

Manbalar

Havolalar 
 Official website of Versace
 Gianni Versace — Biography 
 Versace House on Ocean Drive
 South Beach Magazine Article on Gianni Versaceʼs life in Miami Beach with photos.
 Versace House on Ocean Drive (via Google Maps Street View)  
 The Bulgarian artist Ilian Rachov for Versace  
 The Widower Versace 

Kishilar
Moda
1946-yilda tugʻilganlar
1997-yilda vafot etganlar
Albert Camus

Albert Camus (talaffuzi: Alber Kamyu) (7-noyabr, 1913 — 4-yanvar, 1960) fransuz adibi va faylasufi boʻlgan. Ekzistensializmga oid deb qaralsa-da, Kamyu biror maktab yoki gʻoyaga tegishli boʻlgandan koʻra mustaqil mutafakkir boʻlishni afzal koʻrgan. U shaxsni gʻoyadan ustun qoʻygan. 1945-yilda bergan intervyusida Kamyu shunday degan: „Yoʻq, men ekzistensialist emasman. Sartre va men ismlarimizni yonma-yon koʻrishdan doimo taajjubda boʻlamiz….“ (Les Nouvelles litteraires, 15 noyabr, 1945).
Ikkinchi jahon urushi yillaridagi Qarshilik harakati qatnashchisi boʻlgan. Ijodiy faoliyati 1937-yildan boshlangan. „Begona“ (1942) qissasi, „Sizif haqida asotir“ (1942) falsafiy ocherki, „Anglashilmovchilik“ (1944) va „Kaligula“ (1945) dramalari — inson hayotining maʼnosi toʻgʻrisidagi oʻylardan iborat. „Vabo“ (1947) roman-ramziy hikoyasi Qarshilik harakati haqida. Asarlari adabiyot va falsafani yana ham bir — biriga yaqinlashtirgan. Kamyu „Isyonkor odam“ (1951) falsafiy ocherki, „Tubanlashuv“ (1956) qissasi, „Saltanat va surgun“ (1957), „Shved nutqi“ (1958) kabi hikoyalar toʻplami muallifi. Nobel mukofoti laureati (1957). „Begona“ qissasi va „Vabo“ romani Ahmad Aʼzam tomonidan oʻzbek tiliga tarjima qilingan (1995).

Manbalar 

Ateistlar
Ikkinchi jahon urushi qatnashchilari
Shoirlar
Adiblar
Gipnoz

Gipnoz — insonga bir ohangdagi ta'sir kuchlari, tibbiy preparatlar yoki boshqa usullarni qoʻllab, uni trans holatiga tushirish. Gipnoz holatida koʻpincha ishontirish amalga oshiriladi.

Tarix 
Bizga XIX asrdan kelgan an'anaviy, klassik gipnozda gipnozchi odamni tushga choʻmdiradi va unga toʻgʻridan-toʻgʻri ishontirishlar-komandalar beradi. Ammo, bu komandalar, odatdagi tasavvurlarga koʻra bajarilishi shart emas; avval isbot etilganki, hech qaysi, hattoki eng chuqur gipnozda ham ishontirish bilan insonni uning moral prinsiplariga va uning e'tiqodlariga zid keluvchi ishlarni qilishga majburlash mumkin emas.

Ikkinchi tarafdan, ishontirishning eng oʻtkir koʻrinishlari avval boshqa ichki e'tiqodlarga ega boʻlgan inson va inson guruhlarini berilgan dasturni bajartirishi mumkin (Reklama va Piar). Bunday usullarni inson guruhlariga nisbatan qoʻllash muvaffaqiyatli.

Kashpirovskiy fenomeni 
"Oʻrtacha" odamni ishontirish juda oson - buni oʻzi uchun Anatoliy Kashpirovskiy kashf etgan. U muvaffaqiyat bilan ommaviy holatlar fenomenini qator surunkali kasalliklarni va psihologik chekinishlarni korreksiyalashda, haddan tashqari semizlikni davolashda qoʻllaydi.

Erikson gipnozi 
Shuningdek, amerikalik psihiatr va psihoterapevt Milton Eriksonning ismi bilan atalgan erikson gipnozi ham mavjud. U tomonidan yaratilgan gipnoz usuli klassik gipnozdan yoʻnalishsiz ekanligi bilan kardinal farq qiladi: terapevt mijozga yoʻllanma va buyruqlar bermaydi, balki alohida holat - transga tushishga yordam beradi, bunda odam tetik boʻladi va terapevt bilan aktiv muloqot qilishi mumkin. Oddiy gipnozga odamlarning faqat bir qismini chalintirish mumkin boʻlsa, transga esa deyarli hohlagan odamni tushirish mumkin. Bunday holatda inson oʻzining ichki hissiyotlariga konsentrasiya qiladi va ma'lum vaqtga atrofdagi borliqni sezmay qoʻyadi. Tashqaridan odam goʻyoki "bu yerda emasdek" koʻrinadi: qarash "oʻzining ichiga" yoʻnalgan, nafas olish susaygan, tana boʻshashgan. Erikson transni inson ichki tajribalarini ishlab chiqish uchun tabiiy holat deb bilgan.

Tanqid 
Xristianlikning nuqtai nazaridan, gipnoz insonni shayton vasvasasiga tushirishi mumkin.

Psixik holatlar